|  |  |  |
| --- | --- | --- |
| **ԱՄՓՈՓԱԹԵՐԹ**  **««Ավտոմոբիլային տրանսպորտի մասին» Հայաստանի Հանրապետության օրենքում փոփոխություն և լրացումներ կատարելու մասին», ««Վարչական իրավախախտումների վերաբերյալ» Հայաստանի Հանրապետության օրենսգրքում լրացում կատարելու մասին», ««Պետական տուրքի մասին» Հայաստանի Հանրապետության օրենքում լրացում կատարելու մասին», ««Լիցենզավորման մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքների նախագծերի** | | |
| **Հայաստանի Հանրապետության էկոնոմիկայի նախարարություն** | | 12.03.2020թ N 01/2897-2020 |
| 1. | Միաժամանակ, հաշվի առնելով ՀՀ կառավարության 2016 թվականի փետրվարի 11-ի թիվ 113-Ն որոշման դրույթների պահանջները, առաջարկում ենք Նախագծի 2-րդ հոդվածում «սակաչափիչով» բառից առաջ լրացնել «ավտոմոբիլային» բառը, իսկ Նախագծի 3-րդ հոդվածի 5-րդ մասի 3-րդ պարբերության «տաքսամետրի» բառը փոխարինել «ավտոմոբիլային սակաչափիչի» բառերով։  ««Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն և լրացում կատարելու մասին» օրենքի նախագծի (այսուհետ՝ Նախագիծ) 1-ին և 2-րդ հոդվածներում նշված չեն, թե ում նկատմամբ է կիրառվելու վարչական պատասխանատվությունը՝ տուգանքը։ Ինչպես նաև Նախագծի 2-րդ հոդվածով սահմանվում է վարչական պատասխանատվություն օդանավակայանների տարածքներում մարդատար-տաքսի ավտոմոբիլների փոխադրումներ իրականացնողների կողմից ուղևորների բանավոր հավաքագրելու կամ գովազդի այլ միջոցներ իրականացնելու դեպքում։ Հաշվի առնելով «Գովազդի մասին» ՀՀ օրենքի 2-րդ հոդվածը, որով տրված է «գովազդ» հասկացության սահմանումը, առաջարկում ենք վերը նշված դրույթից հանել «գովազդի այլ միջոցներ» բառերը։ | Ընդունվել է  Ընդունվել է, հոդվածը խմբագրվել է |
|  | **Հայաստանի Հանրապետության ֆինանսների նախարարություն** | 10.04.2020թ. թիվ 01/11-1/5059-2020 |
| 2. | «Լիցենզավորման մասին» ՀՀ օրենքում փոփո­խու­թյուն­ներ և լրացումներ կատարելու մա­սին» ՀՀ օրենքի նախագծի վերաբերյալ.  1. Նախագծով առաջարկվում է անհատ ձեռնարկատերերի և կազմակերպությունների կող­­մից օդանավակայանների տարածքից մարդատար-տաքսի ավտոմոբիլով ուղևո­րա­փո­խադ­­րումների կազմակերպումը սահմանել որպես լիցենզավորման ենթակա գործունեու­թյան տեսակ:  Այս կապակցությամբ հայտնում ենք, որ եթե նախատեսվում է այդ գոր­ծու­նեությունը առանձնացնել որպես լիցենզավորման գործունեության տեսակ, ապա անհրաժեշտ է համապատասխան փոփոխություններ կատարել նաև «Պետական տուրքի մասին» ՀՀ օրենքում: | Ընդունվել է |
| **ՀՀ պետական եկամուտների կոմիտե** | | 17.03.2020թ թիվ 01/3-4/14785-2020 |
|  | Օրենքների նախագծերի վերաբերյալ առաջարկություններ չունի: |  |
| **ՀՀ ոստիկանություն** | | 09.03.2020 թիվ 1/21/8466-20 |
|  | Օրենսդրական փաթեթի վերաբերյալ առարկություններ և առաջարկություններ չկան |  |
| **ՀՀ քաղաքաշնության, տեխնիկական և հրդեհային անվտանգության տեսչական մարմին** | | 10.03.2020 թիվ ՔՏՄ/06/3822-20 |
| Օրենսդրական փաթեթի վերաբերյալ առարկություններ և առաջարկություններ չկան | |  |
|  | **Արդարադատության նախարարություն** | 21.05.2020թ. թիվ 01/27.1/9974-2020 |
|  | 1. Նախագծի 1-ին հոդվածի 2-րդ մասի համաձայն՝ նախատեսվում է Օրենքի 4-րդ հոդվածի 1-ին մասը լրացնել նոր պարբերություններով, մինչդեռ նշված չէ, թե վերոնշյալ մասի որ պարբերություններից հետո է նախատեսվում կատարել լրացումները:  Նույն մասի կապակցությամբ անհրաժեշտ է նկատի ունենալ, որ Օրենքի 17-րդ հոդվածի 2-րդ մասը 2.1 կետ չունի:  2. Նախագծի 1-ին հոդվածի 2-րդ մասի 2-րդ պարբերությամբ նախատեսվում է սահմանել «օդանավակայանի տաքսի ծառայություն» հասկացությունը, որի համաձայն՝ օդանավակայանի տաքսի ծառայությունը «Ա» տիպի լիցենզիա ունեցող ***իրավաբանական անձանց կամ անհատ ձեռնարկատերերի կողմից*** ուղևորների փոխադրման գործունեություն է: Այդ առումով առաջարկվող կարգավորումը չի համապատասխանում «Տրանսպորտի մասին» ՀՀ օրենքի 1-ին հոդվածի 5-րդ մասի պահանջներին, որոնց համաձայն՝ փոխադրող է համարվում նաև ***անհատ ձեռնարկատեր չհանդիսացող ֆիզիկական անձը,*** որն իրականացնում է մեկ մարդատար-տաքսի ավտոմոբիլով ուղևորափոխադրում: Հետևապես, Նախագծի վերոնշյալ կարգավորումը հիմնավորման կարիք ունի:  3. Նախագծի 3-րդ հոդվածի 2-րդ մասով լրացվող 6-րդ մասի համաձայն՝ օդանավակայանների տարածքի տաքսու կայանատեղերից ծառայություն կարող են մատուցել միայն օդանավակայանի տաքսի ծառայություն իրականացնելու իրավունք ունեցող ***կազմակերպություններն ու անհատ ձեռնարկատերերը***: Առաջարկվող կարգավորման արդյունքում ստացվում է, որ անհատ ձեռնարկատեր չհամարվող ֆիզիկական անձինք զրկվում են անձամբ մեկ ավտոմոբիլով փոխադրումներ իրականացնելու իրավունքից, ինչը լուրջ հիմնավորման կարիք ունի, քանի որ նման կարգավորումը, սահմանափակելով ֆիզիկական անձանց իրավունքները, կարող է էապես վատթարացնել նրանց իրավական կամ փաստացի դրությունը: Այսպես,ՀՀ Սահմանադրության 57-րդ հոդվածով ամրագրված աշխատանքի իրավունքի ապահով­ման խնդիրը մեծապես կախված է [բնակչության](http://hy.wikipedia.org/wiki/%D4%B2%D5%B6%D5%A1%D5%AF%D5%B9%D5%B8%D6%82%D5%A9%D5%B5%D5%B8%D6%82%D5%B6) զբաղվածության հիմնախնդրի լուծումից։ Այսինքն, յուրաքանչյուր [պետություն](http://hy.wikipedia.org/wiki/%D5%8A%D5%A5%D5%BF%D5%B8%D6%82%D5%A9%D5%B5%D5%B8%D6%82%D5%B6) պարտավոր է ստեղծել այնքան աշխատատեղ որպեսզի յուրաքանչյուր ոք կարողանա գտնել իր համար ցանկալի աշխատանք։ Սա իր հերթին նշանակում է, որ անհրաժեշտ է ապահովել [գործազրկությունից](http://hy.wikipedia.org/wiki/%D4%B3%D5%B8%D6%80%D5%AE%D5%A1%D5%A6%D6%80%D5%AF%D5%B8%D6%82%D5%A9%D5%B5%D5%B8%D6%82%D5%B6) պաշտպանվելու իրավունքը։ Պետությունների այս պարտավորություններն արտացոլվել են 1966 թվականի դեկտեմբերի 16-ին ընդունված [«Տնտեսական](http://hy.wikipedia.org/wiki/%D5%8F%D5%B6%D5%BF%D5%A5%D5%BD%D5%A1%D5%AF%D5%A1%D5%B6_%D5%A4%D5%AB%D5%BE%D5%A1%D5%B6%D5%A1%D5%A3%D5%AB%D5%BF%D5%B8%D6%82%D5%A9%D5%B5%D5%B8%D6%82%D5%B6), [սոցիալական](http://hy.wikipedia.org/wiki/%D5%8D%D5%B8%D6%81%D5%AB%D5%A1%D5%AC%D5%A1%D5%AF%D5%A1%D5%B6_%D6%85%D6%80%D5%A5%D5%B6%D5%BD%D5%A4%D6%80%D5%B8%D6%82%D5%A9%D5%B5%D5%B8%D6%82%D5%B6) և [մշակութային](http://hy.wikipedia.org/w/index.php?title=%D5%84%D5%B7%D5%A1%D5%AF%D5%B8%D6%82%D5%A9%D5%A1%D5%B5%D5%AB%D5%B6_%D5%AB%D6%80%D5%A1%D5%BE%D5%B8%D6%82%D5%B6%D6%84%D5%B6%D5%A5%D6%80&action=edit&redlink=1) իրավունքների միջազգային դաշնագրում»։ Մինչդեռ, նախագծով առաջարկվող կարգավորումների արդյունքում շատերը կարող են զրկվել միակ աշխատանքից, որի արդյունքում կաճի գործազրկության մակարդակը: Այդ առումով, ՀՀ Սահմանադրության 86-րդ հոդվածն ամրագրում է տնտեսական, սոցիալական և մշակութային ոլորտներում պետության քաղաքականության **հիմնական նպատակները**, որոնցից է բնակչության զբաղվածության խթանումը և աշխատանքի պայմանների բարելավումը: Իսկ ՀՀ Սահմանադրության 87-րդ հոդվածի համաձայն՝ պետական և տեղական ինքնակառավարման մարմիններն իրենց իրավասությունների և հնարավորությունների շրջանակում պարտավոր են իրագործել Սահմանադրության 86-րդ հոդվածով սահմանված նպատակները:  Բացի այդ, նախագծով առաջարկվող կարգավորումները չեն համապատասխանում «Տրանսպորտի մասին» ՀՀ օրենքի 1-ին հոդվածի 5-րդ մասի պահանջներին, որոնց համաձայն՝ փոխադրող է համարվում նաև անհատ ձեռնարկատեր չհանդիսացող ֆիզիկական անձը, որն իրականացնում է մեկ մարդատար-տաքսի ավտոմոբիլով ուղևորափոխադրում:  4. Հիմնավորման կարիքն ունի նաև նախագծի 3-րդ հոդվածի 2-րդ մասով լրացվող 7-րդ մասով նախատեսված պահանջի սահմանումը, որի համաձայն՝ օդանավակայանի տաքսի ծառայության լիցենզիա տրվում է միայն այն կազմակերպություններին և անհատ ձեռնարկատերերին, որոնք ունեն ***մինչև յոթ տարեկան, սպիտակ հիմնագույնի, գործարանային վառելիքային համակարգով շահագործվող, «Աէրոտաքսի» գրառումամբ*** և տաքսու շախմատաձև տարբերանշանով արտաքին ու սույն հոդվածի 2-րդ մասի 1-ին և 2-րդ կետերի պահանջներին համապատասխան ներքին կահավորում ունեցող ավտոմոբիլներ:    5. Նախագծի 4-րդ հոդվածի 2-րդ մասով լրացվող 11-րդ մասի համաձայն՝ արգելվում է օդանավակայանների տարածքում «Ա» տիպի լիցենզիա չունեցող մարդատար-տաքսի ավտոմոբիլներով փոխադրումներ իրականացնողների կողմից ծառայության մատուցման գովազդը, մինչդեռ սույն ձևակերպումից պարզ չէ, թե նախատեսված պահանջը խախտելու համար արդյոք փոխադրումներ իրականացնողները կրելու են պատասխանատվություն, ինչ կարգով և ինչպիսի պատասխանատվություն է նախատեսվում սահմանել: Հետևապես, պատասխանատվության հետ կապված հարցերը կարգավորման կարիք ունեն, քանի որ ««Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն և լրացում կատարելու մասին» ՀՀ օրենքի նախագիծը վարչական պատասխանատվություն սահմանող դրույթներ չի նախատեսում:  6. Նախագծի 6-րդ հոդվածով նախատեսված օրենքի ուժի մեջ մտնելու ժամկետը հստակ չէ: Սյդ առումով նախագծի 6-րդ հոդվածն անհրաժեշտ է խմբագրել՝ համապատասխանեցնելով «Լիցենզավորման մասին» Հայաստանի Հանրապետության օրենքի 48-րդ հոդվածի պահանջներին:  Նույն դիտողությունը վերաբերում է նաև «Լիցենզավորման մասին» Հայաստանի Հանրապետության օրենքում փոփոխություններ և լրացումներ կատարելու մասին», ««Պետական տուրքի մասին» Հայաստանի Հանրապետության օրենքում փոփոխություններ և լրացում կատարելու մասին» և ««Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն և լրացում կատարելու մասին» Հայաստանի Հանրապետության օրենքների նախագծերին:  7. Նախագծի 2-րդ հոդվածից հետո նախատեսված Օրենքի 43-րդ հոդվածին վերաբերող լրացումը ձևակերպված չէ համապատասխան համարակալում ունեցող հոդվածի տեսքով, ինչը չի համապատասխանում «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի պահանջներին:  8. Նախագծի 2-րդ հոդվածից հետո նախատեսված Օրենքի 43-րդ հոդվածին վերաբերող լրացման կապակցությամբ անհրաժեշտ է նկատի ունենալ, որ «Լիցենզավորման մասին» Հայաստանի Հանրապետության օրենքի 43-րդ հոդվածի 2-րդ մասով նախատեսված աղյուսակի 16-րդ բաժնի 5-րդ կետով անհատ ձեռնարկատերերի և կազմակերպությունների կողմից մարդատար-տաքսի ավտոմոբիլներով ուղևորափոխադրումների կազմակերպումը /անկախ գործունեության իրականացման վայրից/ որպես լիցենզավորման ենթակա գործունեության տեսակ արդեն իսկ սահմանված է: Հետևապես, աղյուսակը՝ նույնանման կարգավորմամբ /գործունեության իրականացման վայրի նշումով պայմանավորված/ լրացնելու անհրաժեշտությւնը բացակայում է՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 8-րդ մասի պահանջները, որոնց համաձայն՝ նորմատիվ իրավական ակտերում բացառվում են իրավական նորմերի կրկնությունները: | Ընդունվել է  Ընդունվել է, նախագիծը խմբագրվել է  Ընդունվել է, հիմնավորումը լրամշակվել է  Ա տիպի լիցենզիայի պահանջները բավարարող յուրաքանչյուր տնտեսվարող սուբյեկտ կարող է ստանալ լիցենզիա և իրականացնել ուղևորափոխադրումներ օդանավակայանի տարածքից: Օրենսդրական փաթեթով տարանջատվել են լիցենզիայի տարբեր տիպերի համար գործունեություն իրականացնելու պահանջները, հաշվի առնելով հարկային պարտավորությունները, որը անհավասար է ֆիզիկական անձանց և իրավաբանական անձանց համար:  Օրենսդրական փաթեթով մեկ մարդատար-տաքսի ավտոմոբիլով ուղևորափոխադրումներ իրականացնող ֆիզիկական անձանց գործունեությունը չի արգելվում:  Ընդունվել է, հիմնավորումը լրամշակվել է  Ընդունվել է  Ընդունվել է  Ընդունվել է  Չի ընդունվել, քանի որ լիցենզիայի առանձին տեսակ է սահմանվում, որի համար նախատեսվում են որոշակի պահանջներ, որոնք մյուս դեպքերում նախատեսված չեն: |
|  | **Վարչապետի աշխատակազմի իրավաբանական վարչություն** |  |
|  | 1. ««Ավտոմոբիլային տրանսպորտի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծի (այսուհետ՝ Նախագիծ) 3-րդ հոդվածի 2-րդ մասով լրացվող 6-րդ մասի համաձայն՝  օդանավակայանների տարածքի տաքսու կայանատեղերից ծառայություն կարող են մատուցել միայն օդանավակայանի տաքսի ծառայություն իրականացնելու իրավունք ունեցող *կազմակերպություններն ու անհատ ձեռնարկատերերը*:  Առաջարկվող կարգավորումն ունի լրացուցիչ հիմնավորման կարիք, քանի որ օդանավակայանների տարածքների  տաքսիներին ներկայացվող օրենսդրությամբ նախատեսված հիմնական պահանջներին բավարարող ավտոմոբիլ ունեցող անհատ ձեռնարկատեր չհամարվող ֆիզիկական անձինք ևս կարող են անձամբ մեկ ավտոմոբիլով փոխադրումներ իրականացնել օդանավակայանի տարածքից:  2.      Նախագծի 1-ին հոդվածով «Պետական տուրքի մասին» ՀՀ օրենքի 19-րդ հոդվածի նոր խմբագրությամբ շարադրվող 15.5-րդ կետի կարգավորումից բխում է, որ օդանավակայանների տարածքից մարդատար-տաքսի ավտոմոբիլով ուղևորափոխադրումների կազմակերպումը սահմանվում է որպես լիցենզավորման ենթակա գործունեության առանձին տեսակ, այն պայմաններում, երբ «Լիցենզավորման մասին» ՀՀ օրենքի 43-րդ հոդվածում նշված գործունեության նախատեսված չէ որպես լիցենզավորման ենթակա գործունեության առանձին տեսակ:  3.       Նախագծում առկա են նաև իրավական տեխնիկայի հետ կապված որոշ թերություններ, մասնավորապես՝  *ա.* ««Ավտոմոբիլային տրանսպորտի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծով օրենքի 18-րդ հոդվածում լրացվող 10-րդ մասում նույն օրենքի 17-րդ հոդվածի 2-րդ մասի 2.1-րդ կետին արված հղումը սխալ է, քանի որ հոդվածը նման կետ չունի: | Օդանավակայանի տաքսի ծառայություն մատուցելու պահանջները հստակ սահմանված են նախագծով։ Յուրաքանչյուր ոք օդանավակայանի տարածքից ծառայություն մատուցելու համար պետք է ստանա «Ա» տիպի լիցենզիա։  Դրույթը սահմանվել է հաշվի առնելով, որ Անհատ ձեռնարկատիրոջ մասին» ՀՀ օրենքի համաձայն՝ անհատ ձեռնարկատերն այն ֆիզիկական անձն է, որն իրավունք ունի, առանց իրավաբանական անձ կազմավորելու, իրականացնել տնտեսական գործունեություն: Հետևաբար ցանկացած ֆիզիկական անձ տաքսի ծառայությունների մատուցման ոլորտում կարող է գործունեություն իրականացնել նաև որպես անհատ ձեռնարկատեր, ունենալով որոշակի պատասխանատվություն և իրավունքներ։ Բացի այդ՝ հաշվի է առնվել հավասար մրցակցային պայմանների ապահովման հանգամանքը, քանի որ ֆիզիկական անձինք որևէ հարկային պարտավորություններ չունեն, ի տարբերություն կազմակերպությունների և անհատ ձեռնարկատերերի: Իսկ ֆիզիկական անձինք նույնպես կարող են տաքսի ծառայություն մատուցել օդանավակայանի տարածքում՝ ուղևորների պատվերի դեպքում, առանց օդանավակայանի տաքսի կայանատեղից օգտվելու։  Ընդունվել է    Ընդունվել է |
|  | **ՀՀ վարչապետի աշխատակազմի տարածքային**  **զարգացման և շրջակա միջավայրի հարցերի վարչություն** |  |
|  | «**Ավտոմոբիլային տրանսպորտի մասին» Հայաստանի Հանրապետության օրենքում փոփոխություններ և լրացումներ կատարելու մասին**» ՀՀ օրենքի նախագծում առկա են հետևյալ նկատառումները՝   * Նախագծի 1-ին հոդվածի 2-րդ կետում նշվում է, որ օդանավակայանի տաքսի ծառայությունը «Ա» տիպի լիցենզիա ունեցող իրավաբանական անձանց կամ անհատ ձեռնարկատերերի կողմից ուղևորների փոխադրման գործունեություն է: Սակայն «Լիցենզավորման մասին» ՀՀ օրենքում նման լիցենզիաների տեսակներ նախատեսված չեն: Ուստի առաջարկվում է «Լիցենզավորման մասին» և «Ավտոմոբիլային տրանսպորտի մասին» ՀՀ օրենքների համապատասխան կարգավորումները համապատասխանեցնել միմյանց: * Առաջարկվում է «Ավտոմոբիլային տրանսպորտի մասին» ՀՀ օրենքում նախատեսել «ավտոմոբիլային սակաչափիչ» հասկացության սահմանումը: * Նախագծի 3-րդ հոդվածի 2-րդ կետով լրացվող 5-րդ և 6-րդ մասերը հակասում են միմյանց՝ հաշվի առնելով, որ 5-րդ կետում նշվում է, որ օդանավակայանների տարածքներից տաքսի ծառայությունների մատուցումն իրականացվում է միայն տաքսու կայանատեղերում՝ բացառությամբ ուղևորների կողմից իրականացված պատվերների: Տվյալ հոդվածը լրացուցիչ քննարկման կարիք ունի՝ հաշվի առնելով, որ նշված կարգավորմամբ և՛ արգելվում է «Ֆ» տիպի լիցենզիա ունեցող տաքսիների կողմից օդանավակայանների տարածքների տաքսու կայանատեղերից ծառայություն մատուցելը, և՛ բացառություն է սահմանվում ուղևորների կողմից իրականացված պատվերների համար, և՛ տուգանք է նախատեսվում «Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն և լրացում կատարելու մասին» ՀՀ օրենքի նախագծի 1-ին հոդվածի 2-րդ կետի 16-րդ մասով՝ վերը նշված բացառությունը հաշվի չառնելով: Հարկ է նշել նաև, որ նշված բացառության դեպքում ցանկացած տաքսի կարող է կայանել օդանավակայանի տաքսու կայանատեղերում և հարկ եղած դեպքում, տաքսու վարորդը կարող է պարզաբանել, որ իրեն պատվեր է գրանցվել տաքսի ծառայության գրասենյակի կողմից, ինչը վերահսկելը հավելյալ դժվարություն կառաջացնի: Միաժամանակ, անհրաժեշտ է քննարկել նաև դեպի օդանավակայան ուղևոր փոխադրող տաքսու՝ օդանավակայանի տարածք մուտք գործելու, կայանելու և ներսում գտնվելու ժամանակահատվածը: Հաշվի առնելով վերը նշված հանգամանքները՝ առաջարկվում է օդանավակայանի տաքսի ծառայության մասով նախագիծը քննարկել նաև «Զվարթնոց օդանավակայանի» հետ: * Նախագծի 4-րդ հոդվածի 2-րդ կետով լրացվող 11-րդ մասում նշված արգելման պահանջը լրացուցիչ հիմնավորման կարիք ունի, քանի որ նշված կարգավորումով ստացվում է, որ տաքսի ծառայություն ունեցող անձը չի կարող՝ ի թիվս օդանավակայանների տարածքում տեղադրված այլ գովազդների, օրինակ՝ ալկոհոլային խմիչքների, կապի միջոցների, տեղադրել իր կազմակերպության գովազդը: Լրացուցիչ քննարկման կարիք ունի նաև նշված գովազդի իրականացման համար «Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն և լրացում կատարելու մասին» ՀՀ օրենքի նախագծի 1-ին հոդվածի 2-րդ կետի 17-րդ մասով նախատեսված տուգանքը: | Ընդունվել է  ՀՀ կառավարության 11․02․16թ․ N 113-Ն որոշմամբ արդեն իսկ սահմանված է ավտոմոբիլային սակաչափիչը որպես չափագիտական հսկողության ենթակա չափման միջոց։  Նախագծի 3-րդ հոդվածի 2-րդ կետով լրացվող 5-րդ և 6-րդ մասերում հստակ սահմանված է <<Ա>> տիպի լիցենզիա ունեցողների կողմից օդանավականի տաքսու կայանատեղից ծառայություն մատուցելու իրավունքը, իսկ դրա բացակության դեպքում տաքսու կայանատեղից օգտվելու դեպքում սահմանված է վարչական տույժ։ Ուղևորների կողմից պատվերով տաքսու այլ տիպի լիցենզիա ունեցողների կողմից ծառայության մատուցումը կարող է իրականացվել օդանավականի տարածքում տեղակայված տրանսպորտային միջոցների կանգառներից։  «Զվարթնոց» օդանավակայանի տարածք տրանսպորտային միջոցների մուտք գործելու, կայանելու և ներսում գտնվելու ժամանակահատվածի համար պայմանները սահմանում է «Արմենիա» միջազգային օդանավակայաններ» ՓԲԸ-ն։  Ընդունվել է, նախագիծը խմբագրվել է |